૨૦૦૯ની ચૂંટણી સુધી આ મતવિસ્તાર બૅન્ગલોર સાઉથ અને બૅન્ગલોર નૉર્થ મતવિસ્તારનો એક હિસ્સો હતો. ૨૦૦૯થી આ મતવિસ્તાર અસ્તિત્વમાં આવ્યો હતો. ૨૦૦૯ની ચૂંટણીમાં BJPના પી. સી. મોહન અહીંથી વિજેતા થયા હતા. આ બેઠક પરથી AAPના હાઈ-પ્રોફાઇલ ઉમેદવાર વી. બાલાક્રિષ્નન ચૂંટણી લડી રહ્યા છે. પહેલી વખત ચૂંટણી લડી રહેલા બાલાક્રિષ્નન ઇન્ફોસિસના ભૂતપૂર્વ બોર્ડ-મેમ્બર છે. અહીં તેઓ BJPના પી. સી. મોહન ઉપરાંત કૉન્ગ્રેસના ઉમેદવાર રિઝવાન અર્શદ સામે બાથ ભીડી રહ્યા છે. રિઝવાન પણ પહેલી વખત ચૂંટણી લડી રહ્યા છે. એવાં જ બીજા એક ઉમેદવાર છે નંદિની આલ્વા. JD (U)ની ટિકિટ પરથી લડતાં નંદિની ભૂતપૂર્વ પ્રધાન જીવરાજ આલ્વાનાં પુત્રી છે. અહીં લઘુમતીના મત નિર્ણાયક બનતા હોય છે અને રિઝવાન મુસ્લિમ છે એટલે બાલાક્રિષ્નનને મુશ્કેલી પડી શકે છે.